**Οι ενδιαφερόμενοι πρέπει να γνωρίζουν τα παρακάτω για τη διαδικασία των εγγραφών και τον κανονισμό λειτουργίας**

**-Για νέες εγγραφές θα τηρηθεί σειρά προτεραιότητας, σύμφωνα με τον αρ. πρωτοκόλλου της αίτησης.**

**Οι μαθητές που συμμετείχαν στα περσινά προγράμματα και συνεχίζουν δε θα κάνουν αίτηση.**

-Καμία αίτηση δεν γίνεται δεκτή χωρίς την αποστολή των  **απαραίτητων δικαιολογητικών** ταυτόχρονα με την ηλεκτρονική αίτηση εγγραφής. (πιστοποιητικό οικογενειακής κατάστασης ή λογ/σμό ΔΕΚΟ). **Η βεβαίωση γιατρού θα παραδοθεί στη γραμματεία της σχολής κατά την ημέρα προσέλευσης στο πρώτο μάθημα. Χωρίς τη βεβαίωση γιατρού δε θα επιτραπεί η συμμετοχή στα προγράμματα. Η βεβαίωση γιατρού απαιτείται απ’ όλους/ες(παλιούς και νέους συμμετέχοντες/ουσες).**

-Οι μέρες και ώρες των **προγραμμάτων δηλώνονται με την αίτηση.**

-Με την αίτηση δηλώνετε, αυστηρά, **συμμετοχή σε ένα πρόγραμμα.**

**Προσοχή : Δεν δηλώνετε σε μία αίτηση πρόγραμμα ενηλίκου και παιδιού.**

-Οι συμμετέχοντες οφείλουν να τηρούν τις οδηγίες και τις υποδείξεις της υπηρεσίας.

-Σε περίπτωση **δύο συνεχών απουσιών** χωρίς να έχει ειδοποιηθεί η υπεύθυνη καθηγήτρια, γίνεται διαγραφή του συμμετέχοντος στο πρόγραμμα και η θέση αναπληρώνεται από τον επόμενο της σειράς προτεραιότητας.

-Σε περίπτωση **ασθένειας** μαθήτριας /τη , που έχει σαν αποτέλεσμα την απουσία του πάνω από τρεις συνεχόμενες φορές, απαιτείται **ιατρική βεβαίωση**.

-Σε περίπτωση **απουσίας του μαθητή**, οι γονείς είναι υποχρεωμένοι να ενημερώνουν τηλεφωνικά την καθηγήτρια.

-Σε περίπτωση **έκθεσης των παιδιών σε** **μέσα** μαζικής πληροφόρησης ή δικτύωσης είναι απαραίτητη η υπεύθυνη δήλωση του γονέα ή κηδεμόνα.

-Οι γονείς έχουν υποχρέωση να **τηρούν με ακρίβεια τις καθορισμένες ώρες** προσέλευσης και αποχώρησης των μαθητών. Η καθηγήτρια και η υπηρεσία **σε καμία περίπτωση** **δεν αναλαμβάνουν τη φύλαξη** της/του εκάστοτε μαθήτριας/τή πριν ή μετά το πέρας του προγράμματος.

Οι ενήλικες συμμετέχοντες, ομοίως , να τηρούν με ακρίβεια τις καθορισμένες ώρες, προς αποφυγή συνωστισμού.

Στο χώρο του εργαστηρίου δεν επιτρέπεται η είσοδος και η παραμονή κανενός πλην των συμμετεχόντων στα προγράμματα.

Τα παιδιά, θα προσέρχονται **έτοιμα για τη διδασκαλία χορού. Σε διαφορετική περίπτωση, ευθύνη για την ετοιμασία των παιδιών θα έχουν οι γονείς.**

Αν κάποιος/α από τους συμμετέχοντες στα προγράμματα, βρεθεί θετικός ή νοσεί από Covid-19, θα πρέπει να ενημερώσει άμεσα την υπηρεσία.